Cēsu novada pašvaldība
(reģ. 90000031048)
Atklāts konkurss
“Mēbeļu izgatavošana, piegāde un uzstādīšana Vecpiebalgas vidusskolai”
iepirkuma identifikācijas Nr. CNP/2026/21/AF
ZIŅOJUMS

Cēsīs, Cēsu novadā                                                                                                  	   2026. gada 13. maijā

	Pasūtītāja nosaukums un adrese:
	Cēsu novada pašvaldība, reģ.Nr.90000031048, Raunas ielā 4, Cēsīs, Cēsu novads, LV-4101.

	Iepirkuma procedūras veids, iepirkuma līguma priekšmets, iepirkuma identifikācijas numurs
	Atklāts konkurss “Mēbeļu izgatavošana, piegāde un uzstādīšana Vecpiebalgas vidusskolai”, iepirkuma identifikācijas Nr. CNP/2026/21/AF

	Projekta nosaukums:
	Nr.3.1.1.5.i.0/1/24/I/CFLA/009 “Izglītības iestāžu infrastruktūras pilnveide un aprīkošana Cēsu novadā”

	Datums, kad publicēts paziņojums par līgumu un iepriekšējais informatīvais paziņojums, ja tāds ir izmantots, publicēts Eiropas Savienības Oficiālajā Vēstnesī un Iepirkumu uzraudzības biroja tīmekļvietnē

	Iepriekšējais informatīvais paziņojums:
	08/03/2026

	Paziņojums par apspriedi Iepirkumu uzraudzības biroja tīmekļvietnē:
	Nav attiecināms

	Paziņojums par līgumu Iepirkumu uzraudzības biroja tīmekļvietnē:
	03/04/2026

	Paziņojums Eiropas Savienības Oficiālajā Vēstnesī:
	05/04/2026

	Iepirkuma komisijas sastāvs un tās izveidošanas pamatojums, iepirkuma procedūras dokumentu sagatavotāji, iepirkuma komisijas sekretārs un pieaicinātie eksperti

	Iepirkuma komisija izveidota ar L. Mednes 2025. gada 31. oktobra rīkojumu Nr. 4-15/2025/991 “Par iepirkuma komisijas izveidi iepirkuma procedūrai “Mēbeļu un iekārtu piegāde un uzstādīšana Vecpiebalgas un Jaunpiebalgas vidusskolu vajadzībām”” šādā sastāvā:

	Komisijas priekšsēdētāja:
Zane Pūcīte, Cēsu novada Centrālās administrācijas Attīstības pārvaldes Projektu ieviešanas un uzraudzības nodaļas projektu vadītāja,  komisijā atbild par komisijas darba vadību, organizāciju un darbības nepārtrauktības nodrošināšanu, projekta nosacījumu ievērošanu; 
Komisijas locekļi:
Mārīte Bērziņa, Cēsu novada Centrālās administrācijas Juridiskās pārvaldes Iepirkumu nodaļas vecākā iepirkumu speciāliste-juriste, komisijā atbild par nolikumu;
Adrija Blaua, Cēsu novada Centrālās administrācijas  Juridiskās pārvaldes Iepirkumu nodaļas iepirkumu speciāliste, komisijā atbild par nolikumu;
Reinis Rāvietis, Vecpiebalgas vidusskolas saimniecības daļas vadītājs, komisijā atbild par tehniskās specifikācijas jautājumiem;
Aigars Azacis, Jaunpiebalgas vidusskolas saimniecības daļas pārzinis, komisijā atbild par tehniskās specifikācijas jautājumiem.
Komisijas sekretāre: Iveta Beķere, Centrālās administrācijas Juridiskās pārvaldes Iepirkumu nodaļas iepirkumu sekretāre. 

	Iepirkuma līguma sagatavotāja: Sandra Straupe, Centrālās administrācijas Juridiskās pārvaldes juriste.

	Konsultante finanšu jautājumos: Agita Bičuka, Centrālās administrācijas Attīstības pārvaldes Projektu ieviešanas un uzraudzības nodaļas finansiste.

	Pieaicinātie eksperti: nav attiecināms.

	Piedāvājumu iesniegšanas termiņš
	2026. gada 21. aprīlī plkst. 09.00. 

	Pamatojums termiņa saīsinājumam (tai skaitā steidzamībai), ja tāds veikts
	Piedāvājumu iesniegšanas termiņa saīsināšana veikta pamatojoties uz Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 6. punktu, jo tika paredzēta elektroniska piedāvājumu iesniegšana.

	Piegādātāju nosaukumi, kuri ir iesnieguši piedāvājumus, kā arī piedāvātās cenas un iegūtie punkti saimnieciski izdevīgākā piedāvājuma vērtējumā

	
Pretendents
	
Iesniegšanas datums un laiks
	
Cena bez 
PVN EUR 

	Iegūtie punkti saimnieciski izdevīgākā piedāvājuma vērtējumā

	Sabiedrība ar ierobežotu atbildību
"FL BIROJS"
reģ. Nr. 40003875292
	
17.04.2026 11:06
	
21808.00
	Noraidīts

	SIA "Niko Galdniecība"
reģ. Nr. 45403048137
	20.04.2026 12:28
	24236.50
	Noraidīts

	Piedāvājumu atvēršanas vieta, datums un laiks
	Piedāvājumu saņemšanai un atvēršanai tika izmantota Elektronisko iepirkumu sistēmas www.eis.gov.lv e-konkursu apakšsistēma. Piedāvājumu atvēršana 2026. gada 21. aprīlī, plkst. 13.00. 

	Lēmuma pieņemšanas datums
	2026. gada 13. maijā

	Pretendenta nosaukums, kuram piešķirtas iepirkuma līguma slēgšanas tiesības, piedāvātā līgumcena, kā arī piedāvājumu izvērtēšanas kopsavilkums un piedāvājuma izvēles pamatojums
	Nav attiecināms, jo iepirkumu procedūra izbeigta bez rezultāta.

	Informācija (ja tā ir zināma) par to iepirkuma līguma daļu, kuru izraudzītais pretendents plānojis nodot apakšuzņēmējiem, kā arī apakšuzņēmēju nosaukumi 

	Nav attiecināms.

	Pamatojums lēmumam par katru noraidīto pretendentu, kā arī par katru iepirkuma procedūras dokumentiem neatbilstošu piedāvājumu

	1. Pretendenta SIA "Niko Galdniecība" piedāvājums noraidīts kā neatbilstošs, jo tehniskā piedāvājuma 7. pozīcijas piedāvātā prece neatbilst Konkursa nolikuma 8.3.1. punktā noteiktajām prasībām. 
Pēc Komisijas pieprasīta skaidrojuma pretendents norādīja, ka piedāvājumam pievienotais tehnisko datu fails bijis nekorekts un faktiski piedāvā modeli ELECTROLUX LOF6P16Z.
Iepirkuma komisija, izvērtējot sākotnēji iesniegtajā piedāvājumā norādīto modeli (ELECTROLUX EOF8H39H) un skaidrojumā minēto modeli (ELECTROLUX LOF6P16Z) attiecībā pret iepirkuma tehnisko specifikāciju, konstatē, ka Pretendents skaidrojuma ietvaros ir mēģinājis mainīt piedāvājuma saturu, aizstājot sākotnēji piedāvāto modeli ar citu modeli pēc piedāvājuma iesniegšanas termiņa beigām, kas saskaņā ar normatīvajiem aktiem un iepirkuma dokumentāciju nav pieļaujams.
2. Pretendenta Sabiedrība ar ierobežotu atbildību "FL BIROJS" piedāvājums noraidīts kā neatbilstošs, jo iesniegtais piedāvājums uz pieteikuma iesniegšanas brīdi atšķiras no vēlāk iesniegtajiem precizējumiem. Pretendents skaidrojuma ietvaros ir mēģinājis mainīt piedāvājumā sākotnēji norādītos preču piegādes attālumus, kā arī aizstāt tehniskajā piedāvājumā sākotnēji norādītās preces ar citiem preču variantiem, tādējādi mēģinot mainīt piedāvājuma saturu un aizstāt piedāvājumā ietverto informāciju, lai nodrošinātu atbilstību tehniskajām prasībām pēc piedāvājuma iesniegšanas termiņa beigām, kas saskaņā ar normatīvajiem aktiem un iepirkuma dokumentāciju nav pieļaujams.

No Publisko iepirkumu likuma 41.panta pirmajā daļas izriet, ka Komisija Pretendenta piedāvājuma atbilstību pārbauda pret iepirkuma dokumentācijā izvirzītajām prasībām, t.sk. tehniskajam piedāvājumam. 
Savukārt atbilstoši Publisko iepirkumu likuma 41. panta sestajai daļai Pretendentam ir tiesības papildināt iepirkuma procedūras dokumentos noteiktajām prasībām atbilstošā piedāvājumā ietverto informāciju, ja piedāvājuma atbilstība noteiktajām prasībām piedāvājuma trūkumu dēļ nav uzreiz konstatējama, tomēr Pretendents nav tiesīgs ar skaidrojumu mainīt vai aizstāt piedāvājumā ietverto informāciju tādā veidā, kas nodrošina atbilstību tehniskajām prasībām tikai pēc piedāvājuma iesniegšanas termiņa beigām. 
Konkursa nolikuma 9.2.1. punktā noteikts, ka Komisija ir tiesīga noraidīt Pretendentu ja Tehniskais/Finanšu piedāvājums neatbilst Konkursa nolikuma 8.3. punktā noteiktajām prasībām un Tehniskās specifikācijas prasībām. 
Augstākās tiesas Administratīvo lietu departamenta 17.08.2012. lēmumā lietā Nr. SKA-850/2012 atzīts, ka “nolikums ir tiesību akts, uz kuru tiek balstīta turpmākā iepirkuma procedūra un kurš līdztekus normatīvajam regulējumam (un vienlaikus tam atbilstoši) reglamentē iepirkuma procedūras norisi; tajā ietvertie noteikumi, tostarp kritēriji, kurus pasūtītājs vērtē, piešķirot līguma slēgšanas tiesības, ir saistoši līdz pat brīdim, kad tiek izpildīts vai ir kļuvis neapstrīdams lēmums par līguma slēgšanas tiesību piešķiršanu”. 
Tāpat Iepirkumu uzraudzības birojs 05.05.2020. lēmumā Nr. 4-1.2/20-76, norādījis, ka „ne tikai kandidātiem, bet arī pasūtītājam ir saistoši iepirkuma nolikumā ietvertie noteikumi, tai skaitā kandidātiem precīzi jāievēro nolikumā ietvertās prasības, sagatavojot savu pieteikumu, un pasūtītājam atbilstoši iepirkuma nolikumā ietvertajām prasībām kandidātu pieteikumi ir jāizvērtē. (..)”.

	Ja piedāvājumu iesniedzis tikai viens piegādātājs, - pamatojums iepirkuma procedūras nepārtraukšanai 
	Nav attiecināms.

	Lēmuma pamatojums, ja iepirkuma komisija pieņēmusi lēmumu pārtraukt vai izbeigt iepirkuma procedūru
	Pamatojoties uz Ministru kabineta 28.02.2017. noteikumu Nr. 107 “Iepirkuma procedūru un metu konkursu norises kārtība” 229.4. punkts, iesniegti iepirkuma procedūras dokumentos noteiktajām prasībām neatbilstoši piedāvājumi.

	Piedāvājuma noraidīšanas pamatojums, ja iepirkuma komisija atzinusi piedāvājumu par nepamatoti lētu
	Nav attiecināms.

	Iemesli, kuru dēļ netiek paredzēta elektroniska piedāvājumu iesniegšana, ja pasūtītājam ir pienākums izmantot piedāvājumu saņemšanai elektroniskās informācijas sistēmas
	Nav attiecināms, Pasūtītājs piedāvājumu saņemšanai izmantojis elektroniskās informācijas sistēmas.

	Konstatētie interešu konflikti un pasākumi, kas veikti to novēršanai
	Interešu konflikti netika konstatēti.

	Lēmuma pārsūdzēšanas kārtība:

	Saskaņā ar Publisko iepirkumu likuma 68. panta  otrās daļas 1. punktu iesniegumu par šā panta pirmajā daļā minētajiem pārkāpumiem (izņemot šā panta trešajā daļā minētos gadījumus) Iepirkumu uzraudzības birojam var iesniegt līdz iepirkuma līguma vai vispārīgās vienošanās noslēgšanai 10 dienu laikā pēc dienas, kad šā likuma 37. pantā minētā informācija nosūtīta attiecīgajai personai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai pa faksu vai nodota personiski.





Iepirkumu komisijas locekle                                                        				        M. Bērziņa


DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

